ATP30 ลุ้นกำไร Q4/60 ทำ All Time High แนะซื้อเป้า 2.30 บาท
ATP30 ลุ้นกำไร Q4/60 ทำ All Time High แนะซื้อเป้า 2.30 บาท
2 ก.พ. 2561

บล.ฟินันเซีย ไซรัส ระบุในบทวิเคราะห์วันนี้(2 ก.พ.) ว่า บริษัท เอทีพี 30 จำกัด (มหาชน) หรือ ATP30 แม้ ไตรมาส 4/60 จะเป็น Low Season จากการมีวันหยุดมาก แต่ถูกชดเชยด้วยรายได้จากการเช่ารถพิเศษตามงานร่าเริงที่เพิ่มขึ้น บวกกับมีการรับรู้รายได้จากการให้บริการ Autoliv และ SCCC ด้วยรถบัสรวม 28 คันเต็มไตรมาส ทำให้แนวโน้มกำไร ไตรมาส 4/60 คาดทำจุดสูงสุดใหม่ โตโดดเด่น +20% เทียบไตรมาสก่อนหน้า, +190% เทียบช่วงเดียวกันของปีก่อนเป็น 10 ล้านบาท
สำหรับปี 61 คาด Momentum ของกำไรจะขยายตัวต่อเนื่องจากการเติบโตของลูกค้าในพอร์ต และจำนวนรถที่เพิ่มขึ้นอีก 20 คัน โดยเราปรับเพิ่มประมาณการกำไรสุทธิปี 2018 ขึ้น 13% เป็น 40 ล้านบาท (+67% Y-Y) สะท้อนจำนวนรถที่ผ่อนและตัดค่าเสื่อมหมดที่มากกว่าคาด ทำให้ราคาเหมาะสมปรับขึ้นเป็น 2.30 บาทจากเดิม 2.00 บาท คงคำแนะนำซื้อ จากแนวโน้มกำไรที่คาดทำ All Time High ติดกันอย่างน้อย 2 ไตรมาส และในระยะยาว ได้รับประโยชน์โดยตรงจาก EEC